Vakant dövlət qulluğu vəzifələrinin tutulması üçün müsabiqə elan edilib - AZƏRTAC – Azərbaycan Dövlət İnformasiya Agentliyi
Vakant dövlət qulluğu vəzifələrinin tutulması üçün müsabiqə elan edilib
12.07.2016 [15:15] A+
Bakı, 12 iyul, AZƏRTAC İyulun 12-də Azərbaycan Respublikasının Prezidenti yanında Dövlət Qulluğu Məsələləri üzrə Komissiya tərəfindən 27 dövlət orqanında inzibati vəzifələrin beşinci-yeddinci təsnifatlarına uyğun olan 195 vakant dövlət qulluğu vəzifəsinin tutulması üçün müsabiqə elan edilib. Müsabiqəyə çıxarılan vakant dövlət qulluğu vəzifələrindən 139-u mərkəzi icra hakimiyyəti orqanlarının mərkəzi aparatları və yerli təşkilatlarında, 56-sı isə məhkəmə hakimiyyəti orqanlarının aparatlarındadır. “Dövlət qulluğu haqqında” Azərbaycan Respublikası Qanununun 28-ci maddəsinə uyğun olaraq müsabiqəyə çıxarılmış vakant dövlət qulluğu vəzifələrinin tutulma prosesi iki mərhələdən – test imtahanı və müsahibə mərhələlərindən ibarətdir. Müvafiq vəzifənin tələblərinə uyğun gələn, ali təhsilli hər bir Azərbaycan vətəndaşı müsabiqədə iştirak edə bilər.
İmtahanda namizədlərə 100 test tapşırığı təqdim olunur. Test imtahanı aşağıdakı test bloklarından ibarətdir:
Dünyagörüşü, o cümlədən Azərbaycan dili və Azərbaycan haqqında ümumi biliklər üzrə - 15 test tapşırığı; qanunvericilik sahəsi üzrə - 40 test tapşırığı; informasiya texnologiyaları sahəsi üzrə - 15 test tapşırığı; məntiqi düşünmə qabiliyyəti sahəsi üzrə - 30 test tapşırığı.
Test tapşırıqlarının hazırlanması üçün tərtib edilən ümumiləşdirilmiş proqramlar və metodiki vəsait Komissiyanın rəsmi internet saytında (www.csc.gov.az) yerləşdirilib. Test imtahanı zamanı test tapşırıqları bu proqramlar çərçivəsində olacaq.
Müsabiqədə iştirak etmək arzusunda olanlar “Azərbaycan Respublikası vətəndaşının dövlət qulluğuna qəbul edilmək üçün müraciətinin Forması”nı iyulun 12-dən avqustun 10-da saat 18:00-dək Komissiyanın “Dövlət qulluğuna qəbul üzrə qeydiyyat üçün müraciətin və sənədlərin qəbulu” elektron xidməti vasitəsilə doldurmalı və qeydiyyatdan keçməlidirlər. Müraciət Forması şəxsən və yaxud poçt vasitəsilə kağız daşıyıcılarla da təqdim edilə bilər.
Müsabiqəyə dair ətraflı məlumat “Respublika” qəzetinin 12 iyul tarixli nömrəsində və həmin gündən Azərbaycan Respublikasının Prezidenti yanında Dövlət Qulluğu Məsələləri üzrə Komissiyanın rəsmi internet saytında (http://www.csc.gov.az) verilib.
AZERTAG.AZ :Vakant dövlət qulluğu vəzifələrinin tutulması üçün müsabiqə elan edilib
22.10.2016 [22:51]Rusiya Neft və Qaz Universitetinin Azərbaycan klubunda jurnalistlə görüş keçirilib22.10.2016 [15:11]Nəsimi rayonunda “Ümumrespublika yaşıl marafon” layihəsi çərçivəsində ağacəkmə aksiyası keçirilib21.10.2016 [16:15]Brüssel Beynəlxalq Qadınlar Klubunun üzvləri Azərbaycandakı multikultural mühit haqqında məlumatlandırılıblar21.10.2016 [15:45]Xarici donorlar tərəfindən Azərbaycan ərazisində qrantların verilməsi prosedurunda “bir pəncərə” prinsipi tətbiq ediləcək SİYASƏT
23.10.2016 [05:44]
“MONEX” Gürcüstanda xidmət şəbəkəsini genişləndirir
[05:44] İQTİSADİYYAT